મહેન્દ્રસિંહ ધોનીની અણનમ 67 રનની કપ્તાની પારીના જોરે ચેન્નાઇ સુપર કિંગ્સે એમએ ચિદમ્બરમ સ્ટેડિયમમાં ગુરુવારે રમાયેલી ઇન્ડિયન પ્રીમિયર લીગ છની 34મી મેચમાં સનરાઇઝર્સ હૈદરાબાદને પાંચ વિકેટથી માત આપી દીધી . આ જીત બાદ સુપર કિંગ્સના રોયલ્સ ચેલેન્જર્સ બેંગલોર જેટલા 12 પોઇન્ટ થઇ ગયા છે પરંતુ નેટ રન રેટના આધાર પર તેઓ બેંગલોરથી પાછળ છે . સનરાઇઝર્સ 10 પોઇન્ટની સાથે ત્રીજા સ્થાન પર યથાવત છે . સુપર કિંગ્સે સનરાઇઝર્સ દ્વારા મળેલા 160 રનોના લક્ષ્યને 19.4 ઓવરમાં જ 5 વિકેટના નુકસાન પર હાસિલ કરી લીધું . મેન ઓફ ધ મેચ તરીકે પસંદ કરવામાં આવ્યા ધોની 37 બોલમાં સાત ચોગ્ગા અને ચાર છગ્ગા ફટકારીને અણનમ રહ્યા . ક્રિસ મોરિસ શૂન્ય પર અણનમ રહ્યા . સનરાઇઝર્સ તરફથી અમિત મિશ્રાએ ત્રણ વિકેટ લીધી . અંતિમ 30 બોલ પર સુપર કિંગ્સને 46 રનોની જરૂરીયાત હતી . કરણ શર્મા દ્વારા ફેંકવામાં આવેલી 16મી ઓવર મેડન ગયા બાદ સુપર કિંગ્સને 24 બોલમાં 46 રન બનાવ્યા હતા . કરણે ચાર ઓવરમાં એક મેડન સહિત આઠ રન આપ્યા હતા . સનરાઇઝર્સે ટોસ જીતીને પ્રથમ બેટીંગ કરવાનો નિર્ણય કર્યો હતો . જેમાં તેમણે 20 ઓવરમાં 6 વિકેટના નુકસાને 159 રન ફટકાર્યા હતા . આ લક્ષ્યને ચેન્નાઇની ટીમે 19.4 ઓવરમાં 5 વિકેટના નુકસાને 160 રન બનાવી જીત નોંધાવી દીધી . ચેન્નાઇ તરફથી હસ્સીએ શાનદાર 45 રન અને મુરલી વિજય 18 , રૈનાએ 16 રન નોંધાવ્યા હતા .